Frelsens Hær uddeler i dag julehjælp til trængende familier i Aalborg. Og igen i år bliver der sat rekord i, hvor mange julehjælpspakker, der bliver uddelt. Hos Frelsens Hær i Aalborg er uddelingen af julehjælp steget med 50% fra 300 sidste år til 450 i år. Hos Dansk Folkehjælp er tallet steget fra 60 sidste år til 100 i år. En stigning på 67 %. - Det er bekymrende, at det vokser så meget hvert år. Jeg håber ikke, den udvikling fortsætter, men hvis den gør, står vi klar til at hjælpe, siger Daniel Óskarsson, der er leder af Frelsens Hær i Aalborg.

Opsummering:
Frelsens hær sætter igen i år rekord med uddeling af julehjælp